**Η ΤΕΧΝΙΚΗ ΤΩΝ ΕΚΘΕΣΕΩΝ**

**ΒΑΣΙΚΕΣ ΑΡΧΕΣ ΜΙΑ ΚΑΛΗΣ ΕΚΘΕΣΗΣ**

Λέγοντας έκθεση εννοούμε τη λογική έκφραση των νοημάτων και συναισθημάτων μας και την ωραία διατύπωσή τους.

Μια έκθεση για να είναι καλή χρειάζεται να στηρίζεται στις παρακάτω αρχές:

**1/ Ορθή κατανόηση του θέματος**

* Το πρώτο στοιχείο που απαιτείται για μια καλή έκθεση είναι η ορθή κατανόηση του θέματος που μας δόθηκε για ανάπτυξη. Πρέπει πριν απ’ όλα να κατανοήσουμε σε βάθος το θέμα μας.
* Ποτέ δεν αρχίζουμε να γράφουμε την έκθεσή μας, αν δε σκεφτούμε πρώτα καλά τι μας ζητάει το θέμα μας, ώστε αρχίζοντας, να ξέρουμε τι θα γράψουμε.
* Και εδώ χρειάζεται προσοχή για να γράψουμε μόνο ό, τι μας ζητάει το θέμα και τίποτα παραπάνω. Θα φανταζόμαστε την έκθεση λοιπόν σαν έναν κύκλο. Πρέπει λοιπόν να γράψουμε μόνο ό, τι είναι μέσα στον κύκλο και τίποτα έξω απ’ αυτόν.

**2/ Σχέδιο έκθεσης**

* Πολύ βοηθά στην ανάπτυξη του θέματος η κατάστρωση ενός σχεδίου, ενός σχεδιαγράμματος, το οποίο περιλαμβάνει, με μορφή τηλεγραφήματος, τα βασικά σημεία του θέματος πάνω στα οποία θα στηριχτεί η ανάπτυξή του.
* Κάθε βασικό σημείο του διαγράμματος θα αποτελέσει μετά και μια παράγραφο του θέματος ή και περισσότερες.
* Μπορούμε να πούμε ότι η δημιουργία της έκθεσης μοιάζει με το χτίσιμο μιας οικοδομής. Όπως δηλαδή ένας τεχνίτης, ένας οικοδόμος για να χτίσει ένα σπίτι, χρειάζεται πρώτα – πρώτα να έχει στα χέρια του κάποιο σχέδιο και μαζί διάφορα υλικά, (τούβλα, ασβέστη, σίδερο, κ.τ.λ.), έτσι και ο τεχνίτης του λόγου, ο δημιουργός της έκθεσης, πρέπει να κάνει κι αυτός, προτού γράψει την έκθεση, ένα σχέδιο. Το σχέδιο της έκθεσης είναι ο σκελετός της.



**Ένα παράδειγμα σχεδιαγράμματος**

**Θέμα έκθεσης:** *Μια γιορτή στο σπίτι μας.*

**Πρόλογος:** Τι μας προσφέρουν γενικά οι γιορτές.

**Κυρίως θέμα:**

* Ποιος γιόρταζε, πότε γιόρταζε.
* Προετοιμασίες στο σπίτι: διακόσμηση, λουλούδια – γλυκά, ντύσιμο.
* Η γιορτή: Επισκέπτες, δώρα – ευχές, συζητήσεις.
* Χαρούμενη ατμόσφαιρα. Πώς νιώθαμε όλοι. Μουσική – τραγούδι – χορός.
* Τέλος της γιορτής.

**Επίλογος:** Αξέχαστη βραδιά. Ευχές για εκείνον που γιόρταζε.

Αφού καταστρώσω το σχέδιό μου, γράφω την έκθεσή μου αναπτύσσοντας τις παραπάνω ιδέες και ακολουθώντας τη δομή της έκθεσης (Πρόλογος –Κυρίως θέμα – Επίλογος).



**Η ΔΟΜΗ ΕΚΘΕΣΗΣ**

Η Έκθεση, κατά κανόνα, αποτελείται από **τρία** μέρη:

**Πρόλογος**

**Κυρίως μέρος**

**Επίλογος**

**Πρόλογος**

Επειδή είναι η πρώτη εντύπωση που θα κερδίσει το ενδιαφέρον πρέπει ο πρόλογος μας:

1. Να είναι απλός σύντομος και σύντομος.

1. Να έχει άμεση σχέση με το θέμα της έκθεσης.

**Προσοχή!!!**

Ο πρόλογος είναι μία παράγραφος. Δεν μπορεί να είναι μεγαλύτερος από το κυρίως θέμα.

**Κυρίως Θέμα**

Είναι το σημαντικότερο και μεγαλύτερο κομμάτι της έκθεσής μας. Εδώ γράφουμε τις σκέψεις μας, τα επιχειρήματά μας. Γι’ αυτό καλό είναι, προτού αρχίσουμε να γράφουμε, να κάνουμε ένα **σχεδιάγραμμα!!!!!!!!**

**Το κυρίως θέμα μπορεί να αποτελείται από μία, δύο ή περισσότερες παραγράφους.**

**Βασικά σημεία που πρέπει να προσέξουμε:**

1. Να μην ξεφεύγουμε από το θέμα και γράφουμε άσχετα πράγματα.
2. Να αποφεύγουμε τις συχνές επαναλήψεις και τις ασήμαντες λεπτομέρειες που κουράζουν τον αναγνώστη.
3. Οι σκέψεις μας πρέπει να έχουν λογική σειρά και να συνδέονται μεταξύ τους σαν κρίκοι αλυσίδας.
4. Να αποφεύγουμε τις μεγάλες προτάσεις. Οι προτάσεις μας θα πρέπει να είναι όσο γίνεται πιο απλές και σύντομες.
5. Να αφήνουμε παραγράφους (εκεί που τελειώνει ένα νόημα και αρχίζει ένα άλλο).

**Επίλογος**

Ο Επίλογος είναι η τελευταία παράγραφος του κειμένου. Αφήνει την τελευταία εντύπωση και γι’ αυτό θα πρέπει να **απλός και σύντομος.**

Γενικά ο πρόλογος και ο επίλογος έχουν περίπου την ίδια έκταση.

****

**Τα Κείμενα διαφέρουν μεταξύ τους ανάλογα με το ΕΙΔΟΣ τους.**

Έτσι ανάλογα με το είδος τους διαφοροποιούμε και τον τρόπο γραφής μας:

|  |
| --- |
| Μολύβι, Πράσινο, Εργαλεία Γραφής, Σχολικά Είδη, ΧαρτικάΟΜΙΛΙΑ – ΕΙΣΗΓΗΣΗ – ΑΝΑΚΟΙΝΩΣΗ |
| Α. Προσφώνηση (Πάνω δεξιά) | *Αγαπητοί μου συμμαθητές, Κυρίες και κύριοι, Αγαπητοί Συμπολίτες,…* (ανάλογα σε ποιον απευθυνόμαστε) |
| Β. Πρόλογος | Ενημερώνω για το θέμα σύντομα και με σαφήνεια. Διατυπώνω τη θέση μου. Χρησιμοποιώ α´ ενικό πρόσωπο, ρητορικές ερωτήσεις για αμεσότητα. |
| Γ. Κυρίως θέμα  | Εδώ διατυπώνω τις απόψεις μου, τα επιχειρήματά μου, τις σκέψεις μου, που δικαιολογούν τη θέση μου. |
| Δ. Επίλογος | Κλείνω διατυπώνοντας μια ευχή, ή μια προτροπή. |
| Ε. Αποφώνηση (κάτω αριστερά) | Δεν ξεχνώ να κλείσω το κείμενό μου με φράσεις όπως: *Σας ευχαριστώ για τον χρόνο σας, Ελπίζω να φάνηκαν χρήσιμα όσα σας υπέδειξα…,*  |
| Μολύβι, Πράσινο, Εργαλεία Γραφής, Σχολικά Είδη, Χαρτικά ΕΠΙΣΤΟΛΗ (φιλική, επίσημη, τυπική…) |
| Α. Ημερομηνία – Τόπος (Επάνω δεξιά) | *Ρέθυμνο, 25 Μαρτίου 2020* |
| Β. Προσφώνηση (που διαφοροποιείται ανάλογα σε ποιον απευθύνεται η επιστολή – Επάνω αριστερά) | *Αγαπητέ μου φίλε…, Αγαπητοί μου Συμπολίτες…, (φιλική επιστολή)**Αξιότιμε κύριε Πρόεδρε της Δημοκρατίας…, (επίσημη επιστολή)* |
| Γ. Πρόλογος  | Αναφέρουμε σύντομα, γιατί γράφουμε αυτήν την επιστολή *(Σας γράφω σήμερα, γιατί θα ήθελα να …., Σας γράφω με αφορμή ένα άρθρο που διάβασα…)* |
| Δ. Κυρίως Θέμα | Εδώ γράφω τα επιχειρήματά μου, τις ιδέες, τις απόψεις, τα συναισθήματά μου, τους προβληματισμούς μου |
| Ε. Επίλογος | Κλείνω την επιστολή μου:* Κάνοντας ανακεφαλαίωση όσων ανέφερα στο κυρίως θέμα.
* Ζητώντας από τον παραλήπτη να συμμεριστεί τις ιδέες μου και να αναλάβει δράση.

Μπορώ να ξεκινήσω με λέξεις ή φράσεις όπως: Συνοψίζοντας…., Ανακεφαλαιώνοντας μπορούμε να …. |
| Στ. Επιφώνηση | Ευχαριστώ τον αποδέκτη μου και κλείνω την επιστολή μου ανάλογα σε ποιον απευθύνομαι: Με εκτίμηση…., Με αγάπη….,  |
| Ζ. Υπογραφή  | Ηλίας Μελάς (επίσημη επιστολή)Γιάννης (φιλική επιστολή) |
| Μολύβι, Πράσινο, Εργαλεία Γραφής, Σχολικά Είδη, ΧαρτικάΗΜΕΡΟΛΟΓΙΟ |
| Α. Ημερομηνία – Τόπος (Επάνω Δεξιά) | *Ρέθυμνο, 25 Μαρτίου 2020* |
| Β. Προσφώνηση του ημερολογίου (Επάνω Αριστερά) | *Αγαπημένο μου ημερολόγιο…,* |
| Γ. Πρόλογος  | Εισάγω στο θέμα μου, γράφω το λόγο, την αφόρμηση *Σου γράφω σήμερα με αφορμή ένα κείμενο που διάβασα στο διαδίκτυο για…..* Ο λόγος μου είναι απλός, το ύφος εξομολογητικό. Γράφω σε α´ ενικό πρόσωπο |
| Δ. Κυρίως Θέμα / Ανάπτυξη | Γράφω τις σκέψεις, τα συναισθήματά μου, τους προβληματισμούς μου |
| Ε. Επίλογος. Κλείσιμο | Κλείνω με φράσεις όπως: *Καληνύχτα…, Αυτά για σήμερα… Σε χαιρετώ….* |
| Μολύβι, Πράσινο, Εργαλεία Γραφής, Σχολικά Είδη, ΧαρτικάΑΦΗΓΗΣΗ |
| Α. Πρόλογος  | Παρουσιάζω τον **Τόπο** (πού), τον **Χρόνο** (πότε), τους **Ήρωες** (ποιοι) |
| Β. Κυρίως Θέμα  | **1η Παράγραφος:** Αναφέρω την αφορμή των γεγονότων, δίνω με λίγα λόγια την αρχή της ιστορίας μου.**2η Παράγραφος:** Συνεχίζω την αφήγηση της ιστορίας ακολουθώντας τη χρονική σειρά των γεγονότων.**3η Παράγραφος:** Δίνω το τέλος της ιστορίας. |
| Γ. Επίλογος  | Γράφω τα συναισθήματα των ηρώων, τα δικά μου…  |
| Μολύβι, Πράσινο, Εργαλεία Γραφής, Σχολικά Είδη, ΧαρτικάΑΡΘΡΟ  |
| Α. Τίτλος  | Δεν ξεχνώ να βάζω έναν Τίτλο στο άρθρο μου για να ενημερώσω τον αναγνώστη για το θέμα του άρθρου μου αλλά και για να τραβήξω την προσοχή του. *«Ο πλανήτης εκπέμπει S.O.S»* |
| Β. Πρόλογος | Κάνω μία σύντομη εισαγωγή στο θέμα μου. |
| Γ. Κυρίως Θέμα  | Υποστηρίζω τις θέσεις, τις απόψεις μου με επιχειρήματα (λογικές προτάσεις που αιτιολογούν τις θέσεις μου). Έτσι ανάλογα με το θέμα του άρθρου μου αναφέρω:* Τα αίτια *(π.χ. της μόλυνσης του περιβάλλοντος)*
* Τις συνέπειες – τις επιπτώσεις *(της μόλυνσης στην υγεία, στη φύση, στον πολιτισμό…)*
* Προτείνω λύσεις
 |
| Δ. Επίλογος  | Κλείνω με ένα συμπέρασμα |

**Και μερικές χρήσιμες συμβουλές:**

* Δεν ξεχνάμε να αφήνουμε παραγράφους (αλλάζουμε παράγραφο, όταν αλλάζουμε το νόημα).
* Προσέχουμε να μην κάνουμε ορθογραφικά λάθη.
* Κάνουμε ωραία και καθαρά γράμματα για να φαίνεται όμορφο το γραπτό μας. Σκέψου ότι την έκθεσή σου θα τη διαβάσει κάποιος άλλος.
* Προσέχουμε να βάζουμε σωστά τα σημεία στίξης (κόμματα, τελείες, ερωτηματικά, θαυμαστικά, παύλες) και δεν ξεχνάμε τους τόνους.
* Δεν επαναλαμβάνουμε τις ίδιες λέξεις συνέχεια.
* Αφού τελειώσουμε την έκθεσή μας, τη διαβάζουμε και την ξαναδιαβάσουμε με μεγάλη προσοχή για να δούμε αν έχουμε κάποια ορθογραφικά ή εκφραστικά λάθη.